《李白祠堂》
宋代·韦骧

祠宇前临姑熟溪，溪流湛湛清无泥。春来秋去几百载，朝云夜月长相繄。

堂间画像冰玉质，高风爽气何凄凄。文章光燄本万丈，来此寂寞由谗挤。

当时放荡沉清骨，因有声名不漂没。莫论楚屈与吴胥，谁有高才追彷佛。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。